**VASIVÍZ ZRt. Közgyűlésének 14/2017. (VII. 07.) számú határozata:**

A Közgyűlés – Celldömölk Város tartózkodása mellett - (99,998 %) hozzájárul a Szombathelyi Fedett Uszoda és Termálfürdő (a szombathelyi belterületi 3684/10 helyrajzi szám alatt felvett kivett uszoda és gyógyfürdő és a szombathelyi belterületi 3684/8 helyrajzi szám alatt felvett kivett vízmű - 2. sz. termálkút - ingatlanok, valamint az ingatlanok célzott működtetéséhez szükséges, az ingatlanokkal egybeépített eszközök, ingóságok) – Szombathely Megyei Jogú Város Önkormányzata részére történő ingyenes tulajdonba adásához. A VASIVÍZ ZRt. a hivatkozott vagyontárgyakat térítésmentesen, bruttó módon az ÁFA-val növelt értékbecsléssel megállapított vagyonértéken adja át, oly módon, hogy az összes felmerült költséget a VASIVÍZ ZRt. viseli. Az átadás a Fedett Uszoda és Termálfürdő területén, a Társaság tulajdonán folyamatban lévő TAO-s beruházás - melynek kedvezményezettje az Aligátor Vízilabda Utánpótlás Sportegyesület – befejezését és annak pénzügyi elszámolását követően történhet meg. A Közgyűlés felhatalmazza a VASIVÍZ ZRt. Vezérigazgatóját a jogügylet lezárását követően a térítésmentes vagyonátadásról szóló megállapodás aláírására.